CELEX: 22004D0699
Language: fi
Date: 2004-04-29 00:00:00
Title: 2004/699/EY: EY–Andorra-sekakomitean päätös N:o 1/2004, tehty 29 päivänä huhtikuuta 2004, tietoliikenneverkko-/yhteinen järjestelmien rajapinta -järjestelmän (CCN/CSI) käytön laajentamisesta

19.10.2004   
            
            
               FI
            
            
               Euroopan unionin virallinen lehti
            
            
               L 318/19
            
         
      EY–ANDORRA-SEKAKOMITEAN PÄÄTÖS N:o 1/2004,
   tehty 29 päivänä huhtikuuta 2004,
   tietoliikenneverkko-/yhteinen järjestelmien rajapinta -järjestelmän (CCN/CSI) käytön laajentamisesta
   (2004/699/EY)
   SEKAKOMITEA, joka
   ottaa huomioon Luxemburgissa 28 päivänä kesäkuuta 1990 allekirjoitetun Euroopan talousyhteisön ja Andorran ruhtinaskunnan kirjeenvaihtona tehdyn sopimuksen (1) ja erityisesti sen 7 artiklan ja 17 artiklan 8 kohdan,
   ottaa huomioon laeista, asetuksista ja hallinnollisista määräyksistä tulliliiton moitteettoman toiminnan varmistamiseksi 3 päivänä syyskuuta 2003 tehdyn EY–Andorra-sekakomitean päätöksen N:o 1/2003 (2),
   sekä katsoo seuraavaa:
   
               (1)
            
            
               Andorran ruhtinaskunnassa sovellettavan yhteisön lainsäädännön mukaan joitakin näitä säännöksiä sovellettaessa, erityisesti yhteisön passitusmenettelyissä, on käytettävä tietotekniikkaa ja tietoverkkoja.
            
         
               (2)
            
            
               Tällaisten tekniikoiden käyttö ja erityisesti uuden tietokoneavusteisen passitusjärjestelmän (NCTS) käyttö edellyttää yhteisön kehittämän yhteinen tietoliikenneverkko-/yhteinen järjestelmien rajapinta -järjestelmän käyttöä.
            
         
               (3)
            
            
               Yhteisön olisi sallittava tämän verkon laajennus Andorraan, jotta EY:n ja Andorran välisen tulliliittosopimuksen määräykset voidaan panna täytäntöön.
            
         
               (4)
            
            
               Lisäksi olisi säädettävä myös tähän laajennukseen liittyvistä käytännön seikoista sekä yhteisön ja Andorran sitoumuksista tältä osin,
            
         ON PÄÄTTÄNYT SEURAAVAA:
   1 artikla
   Yhteisö sallii yhteisön kehittämän yhteinen tietoliikenneverkko-/yhteinen järjestelmien rajapinta -järjestelmän (CCN/CSI) laajentamisen Andorran ruhtinaskuntaan.
   2 artikla
   1.   Sopimuspuolet noudattavat liitteessä luetelluissa, Andorran ruhtinaskunnalle toimitetuissa asiakirjoissa mainittuja teknisiä edellytyksiä ja hankkeen yhteydessä tulevaisuudessa mahdollisesti tehtäviä muutoksia.
   2.   Euroopan yhteisöjen komissio, jäljempänä ”komissio”, hallinnoi ja kehittää järjestelmää myös Andorran osalta CCN/CSI-järjestelmää käsittelevän tullipoliittisen komitean ATK-työryhmän (CPC–CWP–CCN/CSI) laatimien suuntaviivojen mukaisesti.
   3.   Sopimuspuolet noudattavat hankkeen yhteydessä vahvistettuja yleistä turvallisuutta koskevia sääntöjä.
   4.   Kuten Euroopan unionin jäsenvaltioille myös Andorran ruhtinaskunnalle ilmoitetaan kyseisten kustannusten ennakoiduista kehityssuuntauksista ja tärkeimmistä näihin kustannuksiin mahdollisesti vaikuttavista CCN/CSI-järjestelmän kehitystekijöistä.
   3 artikla
   1.   Komissio ilmoittaa Andorran viranomaisille palveluntarjoajat, joihin viranomaisten on otettava yhteyttä CCN/CSI-järjestelmän asennusta ja teknistä apua varten.
   2.   Andorran viranomaisten on toteutettava tarvittavat toimenpiteet komission ohjeiden noudattamiseksi, jos hankkeeseen liittyvät palveluntarjoajat vaihtuvat.
   3.   Kun verkko on valmis ja sopimukset CCN/CSI-järjestelmään liittyvien palvelujen tarjoamisesta Andorran ruhtinaskunnalle on tehty, verkon käyttökustannuksista vastaa Andorra.
   4 artikla
   Tämä päätös tulee voimaan päivänä, jona se tehdään.
   
      Tehty Brysselissä 29 päivänä huhtikuuta 2004.
      
         
            EY–Andorra-sekakomitean puolesta
         
         
            Puheenjohtaja
         
         M. BRINKMANN
         
      
   
   
      (1)  EYVL L 374, 31.12.1990, s. 14.
   
      (2)  EUVL L 253, 7.10.2003, s. 3.
   
      LIITE
      Teknisten asiakirjojen luettelo (saatavilla ainoastaan englannin kielellä)
      
                  —
               
               
                  CCN/CSI System Overview – Ref: CCN/CSI-OVW-GEN-01-MARB
               
            
                  —
               
               
                  CCN/CSI Gateway Management Procedures – Ref: CCN/CSIMPRGW01MABX
               
            
                  —
               
               
                  Check-list for CCN Gateways Installation – Ref: CCN/CSIDEPCHK-ATOR